มีปวดท้องน้อยมา2จะ3อาทิตแล้วค่ะ มีอาการท้องผูก คลื่นไส้หน้ามืดร่วมด้วย ฉี่บ่อยกว่าปกติทั้งที่ไม่ค่อยดื่มน้ำ ปวดหลัง ประจำเดือนเคยมาตรงวันที่12ทุกเดือน แต่เดือนนี้ยังไม่มา เคยผ่าตัด เดอะมอยซีสต์ที่รังไข่มาค่ะ มีอะไรกับแฟน ไม่ได้ป้องกันหรือคุมกำเนิดเลยค่ะ มีอะไรกับแฟน ครั้งล่าสุด วันที่8 วันที่9 ของเดือนที่แล้ว วันที่12 ของเดือนที่แล้วประจำเดือนก็ยังมาปกติ อาการแบบนี้มีโอกาสจะเป็นซีสต์ที่รังไข่อีกข้างไหมค่ะ หรืออาจจะเป็นโรคอื่นค่ะ
สวัสดีค่ะ อาการปวดท้องน้อย สามารถเกิดได้จากหลายสาเหตุ ได้แก่ ปวดจากกล้ามเนื้ออักเสบ ปวดประจำเดือน เนื้องอกที่มดลูกหรือรังไข่ กระเพาะปัสสาวะอักเสบ ลำไส้อักเสบ เป็นต้นการขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นจากที่เล่ามา ยังระบุสาเหตุไม่ได้นะคะ หากมีอาการปวดท้องน้อย แนะนำให้รับประทานยาพาราเซตามอลบรรเทาดูนะคะส่วนอาการท้องผูก แนะนำให้คนไข้รับประทานอาหารที่มีพืชผักผลไม้ที่มีกากใยสูง ดื่มนำ้เปล่าอย่างน้อยวันละ 8 แก้ว ออกกำลังกายสม่ำเสมอดูนะคะหากอาการปวดท้องน้อยเป็นมากขึ้นเรื่อยๆ หรือขาดประจำเดือนเกิน 3เดือน แนะนำไปพบแพทย์เพื่อตรวจดูอาการอีกทีนะคะ